Vrouekeur | Oldenburg Vineyards maak hul eerste Grenache Noir van Banghoek vrugte
Tuis > Nuus & Vermaak > Nuus & Vermaak Artikels > Oldenburg Vineyards maak hul eerste Grenache Noir van Banghoek vrugte
OLDENBURG VINEYARDS MAAK HUL EERSTE GRENACHE NOIR VAN BANGHOEK VRUGTE
Oldenburg Vineyards, die boetiek wynkelder in die Banghoek-vallei buite Stellenbosch, het 'n interessante toevoeging tot hul premium wynreeks - hul eerste Grenache Noir - aan gaste en media bekendgestel.
Gaste kon buiten die nuwe Grenache Noir 2014, ook die ander in die reeks proe en ook die nuwe Cabernet Franc 2013.
Die Oldenburg Vineyards Grenache Noir 2014 is die eerste wat eksklusief van Banghoek vrugte gemaak en gebottel is.
Die geleentheid is by die herehuis op die plaas gehou en sjef Craig Cormack en sy span het die informele braai om die swembad versorg. Gaste kon nie net die Grenache Noir 2014 proe nie, maar ook ander wyne in die reeks en die nuwe Cabernet Franc 2013.
Grenache Noir word oor die algemeen gereken as 'n druif wat beter in warm, binnelandse klimaatstoestande aard, wat die koeler hange van die Banghoek Vallei dus nie die voor-die-hand-liggend keuse vir dié druif maak nie. Maar Philip glo daar is 'n groter belangstelling in statige wyne met elegansie en dat dit spesifiek van toepassing is op druiwe soos Grenache Noir, wat 'n reputasie het om volronde, alkoholiese wyne te maak.
“Ons Grenache wingerde wat suid-wes front, is een van die hoogstes op die plaas - heelbo op die berg - wat dit koeler as meeste ander Grenache winderde in Suid-Afrika maak. Die vrugte word stadig - maar ten volle - ryp, wat ons toelaat om 'n geronde, maar elegante wyn teen 'n meer matige alkoholvlak te maak,” sê Philip.
Die Oldenburg Vineyards Grenache Noir 2014 is 20 maande in 300-liter Franse eikehoutvate verouder: 50% nuwe vate en die res tweede vul. Die resultaat is 'n stewige wyn met baie ryp bessievrug en 'n soutagtige-, aardse ondertoon. Subtiele tanniene en -speserye rond hierdie kosvriendelike wyn af.
Vir meer inligting oor Oldenburg Vineyards, besoek www.oldenburgvineyards.com
Handelsmerk- en bemarkingsbestuurder, Anetha Volschenk, staan by Tokara se sommelier, Jaap-Henk Koelewijn en Maryna Strachan
Sjef Craig Cormack wat die middagete vir die geleentheid berei het en wynmaker en besturende direkteur van Oldenburg Vineyards, Philip Costandius.
Die herehuis op die plaas het pragtige uitsigte oor die vallei en gaste kon voor middagete in die swembad afkoel.
Tinashe Nyamudoka, hoof-sommelier van The Test Kitchen, David Wibberley, verkoopsbestuurder van Oldenburg en Jason Steel, ook van The Test Kitchen.
Sleutel Woord: oldenburg
Oulike geskenkpakke van Amarula
Is jy op soek na die ideale geskenk vir ’n familielid, vriend of selfs ’n kollega? Kyk net watter oulike geskenkpakke bied Amarula nou aan.
LEES & STEM (Mei 2014) Hallo, Ma se kind
KLIK OP DIE STERRETJIES ONDERAAN DIE VERHAAL OM DIT TE BEOORDEEL. HOE BETER DIE VERHAAL, HOE MEER STERRETJIES MOET JY TOEKEN. JY MOET INTEKEN OM TE...
Kurt Darren se splinternuwe enkelsnit Saggies Praat
Luister na 'n uittreksel van Saggies Praat, Kurt Darren se nuwe enkelsnit.